1. lokakuuta
Tapahtumia

331 eaa. – Gaugamelan taistelu: Aleksanteri Suuri kukisti persialaisen kuninkaan Dareios III:n.
366 – Paavi Damasus I vihittiin virkaansa.
959 – Edgarista tuli koko Englannin kuningas.
965 – Johannes XIII tuli paaviksi.
1553 – Englannin kuningatar Maria I:n kruunajaiset pidettiin Westminster Abbeyssa.
1588 – Persian shaahi Abbas I kruunattiin.
1730 – Ahmed III joutui luopumaan Osmanien sulttaanin virasta.
1779 – Kustaa III perusti Tampereen kaupungin.
1791 – Ranskan lakiasäätävän kansalliskokouksen ensimmäinen istunto.
1795 – Ranska valloitti Belgian.
1814 – Wienin kongressin avajaiset.
1827 – Venäjän–Persian sota: Venäjän armeija rynnisti Ivan Paskevitšin johdolla Jerevaniin ja päätti vuosituhannen ajan jatkuneen muslimien hallinnan Armeniassa.
1847 – Werner von Siemens perusti Siemens AG:n.
1861 – Helsingin palokunta perustettiin.
1869 – Itävalta julkaisi maailman ensimmäiset postikortit.
1887 – Brittiläinen imperiumi valloitti Belutšistanin.
1890 – Yosemiten kansallispuisto perustettiin.
1891 – Stanfordin yliopisto avasi ovensa Kaliforniassa, Yhdysvalloissa.
1906 – Suomen valtiopäiväjärjestyksen ja vaalilain uudistukset astuivat voimaan.
1908 – Ensimmäinen T-mallin Ford valmistui.
1910 – Los Angeles Timesin pommi-iskussa kuoli 21 ihmistä.
1918 – Hyvinkään yhteiskoulu aloitti toimintansa.
1918   – Ensimmäinen maailmansota: Britannian armeijan Egyptian Expeditionary Force -joukot valtasivat Damaskoksen.
1928 – Neuvostoliitto julkaisi ensimmäisen viisivuotissuunnitelmansa.
1941 – Toinen maailmansota: Suomi miehitti Petroskoin jatkosodan hyökkäyksessä Neuvostoliittoon. Miehityshallinto käytti kaupungista nimeä ”Äänislinna” (ruots. ”Onegaborg”).
1944 – Toinen maailmansota: Suomen puolustusvoimat suorittivat Saksaa vastaan Röytän maihinnousun Tornioon Lapin sodassa.
1946 – Ensimmäisen Nürnbergin oikeudenkäynnin tuomio annettiin.
1947 – Suomen ensimmäinen hakemus Yhdistyneiden kansakuntien jäseneksi hylättiin.
1949 – Kiinan kansantasavalta perustettiin.
1949   – Neuvostoliitto lähetti Yhdysvalloille, Isolle-Britannialle ja Ranskalle nootin, jonka mukaan Saksan liittotasavallan perustaminen oli vastoin liittoutuneiden keskinäisiä, voimassa olevia sopimuksia.
1950 – Tukholman metro avattiin.
1958 – Nasa aloitti toimintansa.
1960 – Nigeria itsenäistyi oltuaan sitä ennen Ison-Britannian siirtomaa.
1965 – Helsingin Lapinlahden silta ja Länsiväylän alkuosa avattiin liikenteelle.
1969 – Concorde ylitti äänennopeuden ensimmäistä kertaa.
1972 – Turun raitiotieliikenne loppui.
1975 – Thrilla in Manila: Muhammad Ali voitti Joe Frazierin nyrkkeilyn raskaansarjan maailmanmestaruusottelussa, jota pidetään yhtenä lajihistorian parhaista.
1978 – Vietnam hyökkäsi Kamputseaan.
1978   – Tuvalu itsenäistyi.
1980 – Iltalehden ensimmäinen numero ilmestyi Uuden Suomen iltapäiväpainoksena.
1982 – Helmut Kohl valittiin Saksan liittokansleriksi.
1982   – Philips ja Sony toivat Japanissa CD-levyn ensimmäistä kertaa markkinoille. Samalla Sony julkaisi ensimmäisen CD-levysoittimen, Sony CDP-101:n.
1994 – Palau itsenäistyi.
1999 – Toinen Tšetšenian sota alkoi.
2003 – Internet-sivusto ”4chan” perustettiin.
2005 – Balin pommi-iskut: 20 ihmistä kuoli ja 129 loukkaantui itsemurhapommittajien iskuissa Jimbaranssa ja Kutassa klo 6.50–7.00 paikallista aikaa.
2017 – Las Vegasin joukkoampuminen: 58 ihmistä kuoli ja 527 loukkaantui, kun mies avasi tulen Las Vegasin Mandalay Bay -kasinohotellista viereisen countrymusiikkitapahtuman yleisöä kohti.
2017   – Kataloniassa järjestettiin kansanäänestys itsenäisyydestä.
2019 – Kuopion kouluhyökkäys: yksi kuoli ja kymmenen loukkaantui, kun aseistautunut nuorehko mieshenkilö hyökkäsi ammattioppilaitoksen koululuokkaan Kuopiossa.